CELEX: 32018R1909
Language: et
Date: 2018-12-04 00:00:00
Title: Nõukogu määrus (EL) 2018/1909, 4. detsember 2018, millega muudetakse määrust (EL) nr 904/2010 seoses teabevahetusega nõudmiseni varu korra nõuetekohase kohaldamise üle järelevalve tegemiseks

7.12.2018   
               
               
                  ET
               
               
                  Euroopa Liidu Teataja
               
               
                  L 311/1
               
            
         NÕUKOGU MÄÄRUS (EL) 2018/1909,
         4. detsember 2018,
         millega muudetakse määrust (EL) nr 904/2010 seoses teabevahetusega nõudmiseni varu korra nõuetekohase kohaldamise üle järelevalve tegemiseks
         EUROOPA LIIDU NÕUKOGU,
         võttes arvesse Euroopa Liidu toimimise lepingut, eriti selle artiklit 113,
         võttes arvesse Euroopa Komisjoni ettepanekut,
         olles edastanud seadusandliku akti eelnõu liikmesriikide parlamentidele,
         võttes arvesse Euroopa Parlamendi arvamust (1),
         võttes arvesse Euroopa Majandus- ja Sotsiaalkomitee arvamust (2),
         toimides seadusandliku erimenetluse kohaselt
         ning arvestades järgmist:
         
                     (1)
                  
                  
                     Selle tagamiseks, et nõukogu direktiiviga 2006/112/EÜ (3) nõudmiseni varu lihtsustatud korra üle oleks võimalik teha nõuetekohast järelevalvet, on liikmesriikide asjaomastel pädevatel asutustel vaja automaatset juurdepääsu maksukohustuslaselt selliste tehingute kohta kogutud teabele.
                  
               
                     (2)
                  
                  
                     Võttes arvesse asjaolu, et käesolevasse määrusesse lisatud sätted tulenevad nõukogu direktiiviga (EL) 2018/1910 (4) tehtud muudatustest, tuleks käesolevat määrust kohaldada alates kõnealuste muudatuste kohaldamise alguskuupäevast.
                  
               
                     (3)
                  
                  
                     Nõukogu määrust (EL) nr 904/2010 (5) tuleks seetõttu vastavalt muuta,
                  
               ON VASTU VÕTNUD KÄESOLEVA MÄÄRUSE:
         
            Artikkel 1
            Määruse (EL) nr 904/2010 artikli 21 lõiget 2 muudetakse järgmiselt:
            
                        1)
                     
                     
                        punkt c asendatakse järgmisega:
                        
                                    „c)
                                 
                                 
                                    punktis b osutatud kaupu tarninud või teenuseid osutanud isikute käibemaksukohustuslasena registreerimise numbrid ning nende isikute käibemaksukohustuslasena registreerimise numbrid, kes on esitanud direktiivi 2006/112/EÜ artikli 262 lõike 2 kohaselt teabe punktis a osutatud käibemaksukohustuslasena registreerimise numbrit omavate isikute kohta;“;
                                 
                              
                  
                        2)
                     
                     
                        punktis e asendatakse sissejuhatavad sõnad järgmisega:
                        
                                    „e)
                                 
                                 
                                    nende punktis b osutatud kaubatarnete ja teenuseosutamiste koguväärtus, mida iga punktis c osutatud isik on tarninud või osutanud igale isikule, kellel on teise liikmesriigi välja antud käibemaksukohustuslasena registreerimise number, ja iga isiku kohta, kes on esitanud teabe vastavalt direktiivi 2006/112/EÜ artikli 262 lõikele 2, tema käibemaksukohustuslasena registreerimise number ja teave, mille ta on esitanud iga teise liikmesriigi välja antud käibemaksukohustuslasena registreerimise numbrit omava isiku kohta, järgmistel tingimustel:“.
                                 
                              
                  
         
            Artikkel 2
            Käesolev määrus jõustub kahekümnendal päeval pärast selle avaldamist Euroopa Liidu Teatajas.
            Seda kohaldatakse alates 1. jaanuarist 2020.
         
         
            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 4. detsember 2018
            
               
                  Nõukogu nimel
               
               
                  eesistuja
               
               H. LÖGER
            
         
         
            (1)  3. juuli 2018. aasta arvamus (Euroopa Liidu Teatajas seni avaldamata).
         
            (2)  ELT C 283, 10.8.2018, lk 35.
         
            (3)  Nõukogu 28. novembri 2006. aasta direktiiv 2006/112/EÜ, mis käsitleb ühist käibemaksusüsteemi (ELT L 347, 11.12.2006, lk 1).
         
            (4)  Nõukogu 4. detsembri 2018. aasta direktiiv (EL) 2018/1910, millega muudetakse direktiivi 2006/112/EÜ seoses käibemaksusüsteemi teatavate normide ühtlustamise ja lihtsustamisega liikmesriikidevahelise kaubanduse maksustamisel (vt käesoleva Euroopa Liidu Teataja lk 3).
         
            (5)  Nõukogu 7. oktoobri 2010. aasta määrus (EL) nr 904/2010 halduskoostöö ning maksupettuste vastase võitluse kohta käibemaksu valdkonnas (ELT L 268, 12.10.2010, lk1).